Kar muke kallon ku, masu yunkurin tsige Saraki da mataimakinsa - PDP ▷ Legit.ng
Kar muke kallon ku, masu yunkurin tsige Saraki da mataimakinsa - PDP
9 months ago 1785 views by Abubakar Sulaiman
Bayan sa toka sa katsin da yake faruwa tsakanin gwamnatin tarayya da majalisar kasar nan, jam'iyyar PDP ta bayyana gano wani tuggu da ake kullawa na kama shugaban majalisar dattawa, Abubakar Bukola Saraki da mataimakinsa Ike Ekweremadu bayan an tsige su daga mukamansu
Jam’iyyar PDP ta gano wani shiri da ake na kokarin kamawa tare da tsare shugaban majalisar dattawa Abubakar Bukola Saraki da mataimakinsa Ike Ekweremadu, da Jam’iyyar APC ta ke yi shirin yi.
Cikin wata sanarwa da kakakin Jam’iyyar ta PDP Kola Ologbondiyan ya fitar jiya, ya ce a cikin fadar shugaban kasa akwai wani shiri da ake kullawa na kokarin yin amfani da jami'an tsaro tare da hukumar EFCC wajen kame shugaban majalisar tare da mataimakinsa.
KU KARANTA: Ana wata ga wata: Dino Melaye ya ki bayyana a kotu yau
Sanarwar ta kara da cewa “Sabon yunkurin na kame shugaba da mataimakin majalisar dattawan yana samun goyon bayan wasu manyan jami'an fadar shugaban kasa, kuma sun himmatu wajen ganin da zarar majalisar ta dawo daga hutu za ta yi amfani da Sanatocin Jam’iyyar APC wajen tsige shuwagabannin daga kan mukaminsu".
Jam’iyyar ta PDP ta kuma kara yin zargin cewa, “Bayan an tsige shugabancin majalisar ta dattawa, akwai kuma amfani da hukumar EFCC wajen garkame Saraki da Ekweremadu tare da iyalinsu, abokansu da dukkanin wani wanda yake na kusa da su, domin duk dai a bata musu suna"
Best keeper in the world MTN transfer code 10 latest naija songs Airtel family and friends code Nigeria Navy salary